joelniklaus/EU_Wikipedias huggingface dataset:
Alessandro Nesta

Alessandro Nesta (Ruma, 19 ta' Marzu 1976) huwa futboler Taljan li jilgħab mal-klabb Kanadiż ta' Montreal Impact. Ikkunsidrat bħala wieħed mill-aqwa difensuri ċentrali ta' kull żmien, hu rebaħ it-Tazza tad-Dinja 2006 flimkien mat-tim nazzjonali Taljan.

Karatteristiċi tekniċi 

Nesta huwa meqjus bħala wieħed mill-aqwa difensuri ċentrali fid-dinja tal-futbol. Huwa difensur veloċi ħafna, atletiku u b'saħħtu. Magħruf ukoll għas-sens ta' pożizzjoni li għandu fil-grawnd u għall-mod kif jantiċipa lil attakkant.

Karriera

Lazio 

Rappreżentant ta' AS Roma kien għall-bidu induna bit-talent li jipposjedi Nesta meta kien għadu tifel, imma missieru ma riedx li ibnu jilgħab mar-Roma minħabba li hu kellu legami kbar mar-rivali kbar taghhom, SS Lazio. Fl-1985, beda l-karriera tiegħu mal-Lazio kif xtaq missieru. Fl-1993 il-kowċ Zdenek Zeman għaraf it-talent ta' Nesta u għażlu biex jilgħab mal-ewwel ħdax fis-Serie A. Nesta lagħab l-ewwel logħba tieghu kontra Udinese, logħba li ntemmet 2–2. Fl-istaġun 1997–98, Nesta skorja l-gowl deċiżiv li rebbaħ il-Coppa Italia lil Lazio konta l-Milan. Fl-1998 ġie magħżul minn Cesare Maldini fl-iskwadra li kellha tirrapreżenta lit-tim nazzjonali Taljan ġewwa Franza għat-Tazza tad-Dinja. Waqt it-Tazza tad-Dinja, Nesta weġġa' u kellu jibqa' barra mil-logħob għal ħames xhur. Ir-ritorn lura tiegħu wasal f'Diċembru tal-1998 fejn kien strumentali fit-tiġrija għall-kampjonat li ntilef fl-aħħar ġurnata għal punt biss. Fl-1999 bhala kaptan mexxa lit-tim tiegħu għal rebha fit-Tazza tat-Tazzi u ftit xhur wara għolla wkoll is-Supercup Ewropea. L-ikbar sodisfazzjon għal Nesta waslet fis-sena ta' wara meta irnexxielu jirbaħ kemm il-kampjonat kif ukoll il-Coppa Italia.

Milan 

Fis-sena 2002, Il-president tal-Lazio Sergio Cragnotti kellu jbieh hafna mill-plajers tieghu minhabba krizi finanzjarja li waslitu ghal falliment. Nesta gie akkwistat mil-A.C.Milan fl-ahhar jum tal-calciomercato. Nesta kompla sahhah id-difiza tal-Milan li diga kienet issahhet bl-akkwist ta' Jaap Stam ftit qalbel. 
Fl-ewwel stagun tieghu mal-Milan, nesta rebah it-tazza tac-campjins u l-Coppa Italia. Nesta kompla jzid fl-unuri personali tieghu bir-rebh ta` Supercoppa UEFA, kampjonat, u Supercoppa Taljana.

Unuri

Klabb 

 Lazio
 Serie A: 1999–2000
 Coppa Italia: 1997–98, 1999–2000
 Supercoppa Italiana: 1998, 2000
 Tazza tat-Tazez Ewropej: 1998–99
 Super Cup Ewropea: 1999

 Milan
 Serie A: 2003–04, 2010–11
 Coppa Italia: 2002–03
 Supercoppa Italiana: 2004, 2011
 UEFA Champions League: 2002–03, 2006–07
 Super Cup Ewropea: 2003, 2007
 Tazza tad-Dinja tal-Klabbs: 2007

 Montreal Impact
 Canadian Championship: 2013

Individwali 
 Plejer Żagħżugħ tas-Sena tas-Serie A: 1998
 Difensur tas-Sena tas-Serie A: 2000, 2001, 2002, 2003
 Tim tas-Sena tal-UEFA: 2002, 2003, 2004, 2007
 FIFPro World XI: 2005, 2007
 FIFA 100

Ħoloq esterni 
  Statistika mat-tim nazzjonali Taljan
  Statistika fuq aic.football.it

Twieldu fl-1976
Nies ħajjin
Futbolers Taljani
Plejers ta' Montreal Impact
Plejers ta' AC Milan
Plejers ta' SS Lazio
Plejers tas-Serie A
Cartoon Network

Cartoon Network huwa stazzjon tal-cartoons tat-tfal madwar id-dinja.

Verżjonijiet

Amerika 
 Cartoon Network (Stati Uniti)
 Cartoon Network (Amerika t'isfel)

Ewropa 
 Cartoon Network (Ewropa)
 Cartoon Network (Ċentru tal-lvant tal-Ewropa)
 Cartoon Network (Nordika)
 Cartoon Network (Ingilterra)
 Cartoon Network (Spanja)
 Cartoon Network (Franza)
 Cartoon Network (Italja)
 Cartoon Network (Ġermanja)
 Cartoon Network (Bulgarija)

Ażja 
 Cartoon Network (Ażja Tax-Xlokk)
 Cartoon Network (Ġappun)
 Cartoon Network (Tal-Indja)
 Cartoon Network (Tat-Turkija)
 Cartoon Network (Tal-Korea)
 Cartoon Network (Tajwan)
 Cartoon Network (Awstralja u New Zealand)

Ħoloq Estreni 
 Website Uffiċjali
 Website tal-Ewropa

Televiżjoni
Lucia Anguissola

Lucia Anguissola (1536 or 1538 - d. ?Cremona, c. 1565, qabel 1568) kinet pittriċi manierista Taljana.

Ftit nafu fuq il-ħajja ta' Lucia u m'għandniex reġistri tat-twelid, però tradizzjonalment jingħad li mietet fl-1565 meta kellha bejn għoxrin u tletin sena.  Nafu bi ftit biss mill-pitturi ta' Lucia u tnejn biss minn dawk li baqa' huma ffirmati.

Lucia twieldet Cremona, l-Italja. Kienet it-tielet minn ħames aħwa bniet li kollha saru pitturi.  Missierha, Amilcare Anguissola, li kien minn-nobbiltà minuri ta' Genova ħeġġeġ lil uliedu biex jitgħallmu l-pittura.  Lucia x'aktarx tħarrġet ma' oħta l-kbira Sofonisba Anguissola u xogħolha, il-parti l-kbira ritratti, jixbaħ lil tagħha fl-istill u t-teknika.  Minn ħut Sofonisba, Lucia kellha l-iżjed ħila.

Vasari faħħar waħda mill-pitturi li għadha teżisti li ra meta żar id-dar tal-familja wara mewtha, ir-Ritratt ta' Pietro Maria, Tabib ta' Cremona, (kmieni fis-snin 1560). Dan ritratt sensibbli, fuq il-griż u l-kannella.  Lucia qegħdet lifgħa fuq il-bastun ta' Pietro Maria biex turi li kien tabib. Is-sengħa tagħha tidher fil-ħila li kellha li turi l-karattru tal-mudell f'wiċċu mimli ħajja b'ħuġbejn ogħla mill-oħra u spalla ogħla mill-oħra.  L-uniku xogħol ieħor ta' Lucia li hu iffirmat hu awtoritratt ta' nofs tul (c. 1557). Lucia pinġiet ukoll Madonna bil-Bambin. Hemm  Ritratt ta' Mara (kmien fis-snin 1560, Gal. Borghese, Ruma) li hu maħsub li jew hu awtoritratt tagħha jew ritratt tagħha mpinġi minn Sofonisba. Żewġ ritratti (Pinacoteca Tosio Martinengo, Brescia u Museo Poldi Pezzoli, Milan), x'aktarx ta' Minerva Anguissola, jistgħu ukoll kienu mpinġijin minn Lucia.

Billi mietet żgħira ma kellhiex l-opportunità li tkun magħrufa daqs oħta.

Biblijografija
Perlingieri,Ilya Sandra, Sofonisba Anguissola,, Rizzoli International, 1992 
Harris, Anne Sutherland and Linda Nochlin, Women Artists: 1550-1950, Los Angeles County Museum of Art, Knopf, New York, 1976

Referenzi

Twieldu fis-seklu 16
Mietu fis-seklu 16
Pitturi Taljani
Pitturi tar-Rinaxximent
Battalja ta' Champaubert

Il-Battalja ta' Champaubert ġiet miġġielda nhar l-10 ta' Frar, 1814, bejn it-truppi tal-Ewwel Imperu Franċiż, immexxija mill-Imperatur Napuljun Bonaparti u mill-marixxal Auguste Marmont, u l-qawwiet Russi-Prussjani tas-Sitt Koalizzjoni taħt il-gwida tal-Ġeneral Olssufiev.

Xenarju 

Il-battalja ta' Champaubert kienet waħda mill-ftit drabi matul il-Gwerra tas-Sitt Koalizzjoni li Franza kellha vantaġġ numeriku konsiderevoli fuq il-front tal-battalja. Napuljun ħadha kontra l-armata estensiva Prussjana bix-xewqa li permezz ta' sensiela ta' battalji, hu jkun jista' jdgħajjef l-armata tal-għadu. Fl-10 ta' Frar, hu qabad il-ħamest elef Russu mmexxija mill-Ġeneral Olssufiev fin-Nofsinhar ta' Champaubert, belt li tinsab fil-wied ta' Marne, fil-Lvant ta' Pariġi.

L-eżerċtu Franċiż kien kompost minn 120 kanun, u minn 30,000 suldat għajjenin u mġewħin, fejn x'uħud minnhom kienu ġew reklutati kontra r-rieda tagħhom. Minkejja dan kollu, il-Franċiżi kienu jgawdu minn vantaġġ numeriku ta' 6 għal 1. Napuljun għażel li jafda l-kmand tal-operazzjonijiet fil-kamp lil Auguste Marmont, li però baqa' taħt id-direttivi tal-imperatur.

Battalja 

Minkejja li numerikament kien żvantaġġjat, Olssufiev iddeċieda li jikkumbati minflok jirtira. Id-deċiżjoni tiegħu kienet influwenzata mit-tama żbaljata li kellu li jikseb rinforz f'waqtu mill-marixxal Blücher sabiex jevita d-diżastru milli jsir. Madanakollu, il-ħsieb tiegħu mar żmerċ għall-aħħar u wara ħames sigħat ta' reżistenza t-truppi Russi ġew imdawrin mill-kavallerija Franċiża. Għal Olssufiev kien diżastru totali fejn aktar minn nofs in-nies tiegħu nqatlu u hu stess ittieħed bħala priġunier. Il-Franċiżi, min-naħa tagħhom, tilfu tliet mitt ruħ, fosthom il-Ġeneral Joseph Lagrange.

Referenzi

Ħoloq esterni 
Il-Battalja ta' Champaubert, Montmirail-Marchais u Vauchamps

Champaubert, Battalja ta'
Tim nazzjonali tal-futbol tal-Eġittu

It-tim nazzjonali tal-futbol tal-Eġittu (bl-Għarbi: منتخب مصر لكرة القدم) huwa t-tim nazzjonali tad-dixxiplina sportiva tal-futbol tal-Eġittu u huwa amministrat mill-federazzjoni tal-futbol Eġizzjana. Attwalment huma ċ-ċampjins Afrikani wara li ttrijunfaw fl-edizzjoni tal-2010 tat-Tazza tan-Nazzjonijiet Afrikani. Barra minn hekk, huma huma l-aktar tim Afrikan li kiseb suċċess fuq livell ta' konfederazzjoni, fejn rebaħ mhux inqas minn seba' edizzjonijiet tal-kompetizzjoni nazzjonali.

Rekord kompetittiv

Tazza tad-Dinja

Tazza tan-Nazzjonijiet Afrikani 

Ċelloli b'burduri ħomor juru li l-kompetizzjoni saret ġewwa l-Eġittu

Tazza tal-Konfederazzjonijiet

Skwadra attwali 
Il-plejers segwenti ġew magħżula għat-Tazza tan-Nazzjonijiet Afrikani 2010 fl-Angola.

Id-dati preżenti huma sal-31 ta' Jannar, 2010.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
|}

Ħoloq esterni

Sit uffiċjali tal-Federazzjoni Eġizzjana
Dak kollu fuq il-futbol fl-Eġittu
Informazzjoni fuq it-tim nazzjonali u futbol fuq livell ta' klabb fl-Eġittu

Eġittu
Futbol fl-Eġittu
Laura Pausini

Laura Pausini (16 ta' Mejju 1974, Solarolo, Ravenna) hija kantanta ċelebri Taljana. Barra mill-Italja hija mlaqqma bhala ir-reġina tal-POP taljan. Hija magħrufa għal vuċi qawwija li għandha u għal bosta kanzunetti romantiċi li kitbet hija stess. Barra li tkanta bit-Taljan Pausini tkanta ukoll bl-Ingliż, bl-Ispanjol, bil-Portugiż u bil-Franċiz.
Pausini ddebuttat fit-43 edizzjoni tal-festival ta' San Remo fl-1993 fejn rebħet is-sezzjoni tat-talenti ġodda bid-diska "La Solitudine". S'issa, Laura Pausini biegħet xejn anqas minn 70 miljun diska.

Bijografija 

Laura Pausini hija bint Fabrizio Pausini u Gianna Ballardini. Bdiet tkanta ma' missierha meta kellha biss tmien snin. Ta' tlettax-il sena, irrekordjat l-ewwel album taghha intitolat "I sogni di Laura". Fl-1993 il-karriera tagħha ħadet spinta 'l quddiem bir-rebħ fil-festival ta' San Remo. "La Solitudine", id-diska li rebħet biha f'San Remo, għadha sal-ġurnata tal-lum magħrufa bħala waħda mill-aktar diski popolari ta' Pausini.

Dan is-suċċess wassal għall-avviċinament ta` Warner Music Italy biex b'hekk, Laura ħarget l-ewwel album professjonali tagħha li kien ta' suċċess kbir saħansitra anki ġewwa Franza u l-Olanda. It-tieni album tagħha, intitolat "Laura" , ħareġ fl-1994. Fl-istess sena, Laura Pausini bdiet tkanta ukoll bl-Ispanjol.

Twieldu fl-1974
Nies ħajjin
Kantanti Taljani
Corbin Bleu

Corbin Bleu Reivers (twieled fil-21 ta' Frar 1989) huwa attur, kantant, u żeffien Amerikan.

Filmografija

Diskografija

Albums

Ħoloq esterni 
 Sit uffiċjali

Nies ħajjin
Twieldu fl-1989
Kantanti Amerikani
Mikrostat

Mikrostat huwa stat sovran li għandu popolazzjoni jew spazju ta' art żgħir, is-soltu t-tnejn. Xi eżempji huma il-Belt tal-Vatikan, Monako u Malta. L-iżgħar mikrostat kumpletament sovran huwa l-belt tal-Vatikan, b'991 fl-2003 u żona biss ta' 0.44 km².

Pajjiżi
Leġjun ta' Marija

Il-Leġjun ta' Marija (bil-Latin: Legio Mariae) ġie mwaqqaf minn Frank Duff fis-7 ta' Settembru, 1921 f'Dublin, l-Irlanda.

Ġewwa Malta, il-Leġjun ta' Marija beda fl-1936 minn Monica Walsh, Tessie Agius u Mary Pitré f'Tas-Sliema u kellu l-ewwel direttur spiritwali lil Dun Karm Psaila, il-Poeta Nazzjonali u ġie rikonoxxut uffiċjalment fl-1940.

Il-Leġjun ta' Marija ġie ffurmat fuq is-sistema tal-Leġjun Ruman biex jaħdem għas-servizz tal-Knisja u jġedded il-vera devozzjoni lejn Marija fil-membri tiegħu. L-għan tal-Leġjun huwa li jaħdem għall-qdusija tal-membri u l-evanġelizzazzjoni ta' oħrajn.

Il-membri jiltaqgħu darba fil-ġimgħa u hu mistenni minnhom li jagħmlu kull ġimgħa mill-inqas sagħtejn appostolat ta' kull xorta mal-proxxmu. Dan kollu jservi ta' formazzjoni tal-membri taħt il-patroċinju u l-gwida ta' Marija u l-awtorità tal-Knisja.

Għaqdiet Kristjani
Xemxija

Xemxija huwa villaġġ żgħir ġewwa San Pawl Il-Baħar fit-tramuntana ta' Malta.

Magħruf bħala villaġġ kwiet u imdawwar b'xenarju pittoresk u sabieħ. Huwa wieħed mill iktar postijiet fertili fill gżira Maltija. 
Il-villaġġ jikkonsisti f'port, erbatax il-triq residenzjali, u knisja. Ghalkemm l-ewwel bini geww ix-Xemxija imur lura biss ghaż żmien 80 u 90, iż-żona kienet abitata minn żmien il-preistorja. Fix-Xemxija wieħed jista jsib rotta sħieħa ta' siti preistoriċi li jinkuldu oqbra Puniċi, mhażen tal-qamħ, fdal ta` tempji, u ġebel megalitiċi.

Malta
Enya

Eithne Patricia Ní Bhraonáin (Gweedore, 17 ta' Mejju 1961), magħrufha aħjar bħala Enya, hija kantanta, mużiċista u kompożitriċi Irlandiża. Isimha ħafna drabi huwa ppreżentat fil-medja bħala Enya Breenan; Enya huwa tranżliterazzjoni approsimittiva ta' kif Eithne (isem bl-Irlandiż) huwa pronunzjat fil-lingwa Irlandiża, il-lingwa nattiva tagħha.

Il-karriera mużikali tagħha bdiet fl-1980, meta għal ftit ingħaqdet mal-grupp Clannad, qabel ma ħalliet 'l-grupp biex tibda karriera bħala solista. L-album tagħha Watermark, li ħareġ fl-1988, irnexxielha jwassalha għar-rikonoxximent internazzjonali u Enya saret magħrufha għall-ħoss uniku tagħha, li kien karatterizzat minn melodiji folkloristiċi, u diversi tipi oħra ta' ħsejjes.

Matul is-snin disgħin u l-bidu tal-millenju, Enya kompliet tgawdi s-suċċess; l-album tagħha A Day Without Rain (2000) irnexxielu jbigħ 15-il miljun kopja u hi ġiet imsejħa bħala l-ikbar artista femminili li biegħet diski fl-2001. Fl-Irlanda, hi hi l-iktar artista solista li biegħet kopji u hi uffiċjalment it-tieni l-ikbar esportatriċi ta' mużika f'pajjiżha wara l-grupp U2. Iċ-ċifra ta' kopji tal-albums tagħha jammontaw għal 70 miljun sal-2009, b'iktar minn 26 miljun ikunu mill-Istati Uniti. Ix-xogħol tagħha wassalha għal erba' Grammys u nominazzjoni għall-Academy Award.

Ħoloq esterni 

 Enya.com — Sit uffiċjali ta' Enya
 Enya fuq Allmusic

Twieldu fl-1961
Kantanti Irlandiżi
Mużiċisti Irlandiżi
Kompożituri Irlandiżi
Mużiċisti tan-New Age
Nies ħajjin
Mezzo-soprani
Annimal

L-annimali huma organiżmi multi-ċellurali fir-renju bijoloġiku Animalia. Minbarra ċertu eċċezzjonijiet, l-annimali jikkonsmaw materjal organiku, jieħdu nifs l-ossiġenu, kapaċi jimxu, jistgħu jirriproduċu sesswalment, u jgħaddu minn fażi ontoġenetika fejn ġisimhom jikkonsisti minn sfera ħawja ta' ċelloli, il-blastula, matul l-iżvilupp embrijoniku.

Bijoloġija
Anna Bergendahl

Anna Bergendahl (imwielda Anna Henrietta Bergendahl; Hägersten, 11 ta' Diċembru 1991) hija kantanta Żvediża. Malena rebħet id-dritt li tirrapreżenta lill-Iżvezja fil-Festival tal-Eurovision 2010, bid-diska "This is my life" miktuba minn Bobby Ljunggren u Kristian Lagerström.

Melodifestivalen 2010 u l-Eurovision 

Nhar it-14 ta' Novembru, 2010 ġie mħabbar li Anna Bergendahl kienet se tidħol fil-Melodifestivalen 2010 għall-Festival tal-Eurovision 2010 bil-kanzunetta "This is my life" b'lirika ta' Bobby Ljunggren u Kristian Lägerström. Nhar it-27 ta' Frar, 2010 ikkompetiet fir-raba' semifinali tal-Melodifestivalen f'Malmö u ġiet imħabbra bħala waħda mill-finalisti. Nhar l-15 ta' Marzu, Anna akkwistat id-dritt biex tirrapreżenta lill-Iżvezja fil-fażi finali tal-konkors.

Diskografija 
 Yours sincerely (LionHearts Records) 

Kantanti Żvediżi‎
Twieldu fl-1991
Nies ħajjin
Kontestanti fil-Festival tal-Eurovision
Midfilder

Fil-logħba tal-futbol, midfilder huwa plejer li l-pożizzjoni tiegħu (kulur blu fl-istampa) hi bejn l-attakkanti u d-difensuri. Il-funzjonijiet prinċipali ta' dawn it-tip ta' plejers huma li jneħħu l-possessjoni mill-avversarji, li jerġgħu jiksbu l-possessjoni tal-ballun, u li jqassmuh lill-attakkanti, u wkoll, biex jiskorjaw. Xi midfilders għandhom tendenza ta' logħob difensiv, waqt li oħrajn jaħdmu fuq front aktar offensiv. In-numru ta' midfilders li jiġi impjegat f'logħba jiddependi fuq il-formazzjoni li tiġi adottata mit-tim u l-irwol individwali ta' kull plejer.

Midfilder ċentrali 

Il-midfilders ċentrali għandhom numru ta' rwoli differenti fil-futbol, u probabbilment huma l-iktar importanti f'dak li għandu x'jaqsam mal-bini tal-attakki. Il-pożizzjoni tagħhom tippermettilhom li jkollhom dehra sħiħa tal-partita, u minħabba li l-maġġoranza tal-logħob isir madwar din iż-żona ta' nofs il-grawnd, il-midfilders ħafna drabi għandu grad għoli ta' kontroll fuq kif logħba tintlagħab. Din il-parti tal-grawnd tinstab ħafna drabi bħala l-"magna" tat-tim, minħabba li timijiet kbar ftit li xejn jagħmlu suċċess mingħajr midfilders ċentrali ta' kwalità.

Midfilder difensiv 

Midfilder difensiv huwa midfilder ċentrali li huwa stazzjonat quddiem id-difensuri għal raġunijiet difensuri, biex "iżomm lura" 'l-attakkanti milli jattakkaw. Din hi possibilment l-iktar rwol ġdid fit-tattiċi tal-futbol modern.

Ir-responsabilitajiet ta' midfilders difensivi ħafna drabi jinkludu:
 Jipprovdi tarka lid-difiża kontra l-attakkanti u d-difensuri tat-tim avversarju.
 Ikopri l-irwol ta' difensuri fuq il-faxex, midfilders jew anke difensuri ċentrali meta dawn javvanzaw għal xi attakk.
 Iżomm id-distribuzzjoni tal-ballun qrib id-difiża. Minħabba li passaġġi bejn id-difensuri tista' tkun riskjuża, il-preżenza ta' midfilder difensiv quddiem id-difensuri tipprovdi għażla iktar sigura.
 Jiddistribwixxu l-azzjoni fuq il-faxex jew fuq l-attakk.
 Jiddirezzjonaw l-azzjoni avversarja fuq il-faxex fejn tkun inqas effettiva. Ħafna drabi, il-midfilders difensivi jiġu mpjegati qrib il-faxex sabiex jannullaw l-attakki tal-midfilders offensivi fuq il-faxex tat-tim avversarju.

Midfilder offensiv 

Midfilder offensiv huwa kwalunkwe midfilder li huwa stazzjonat f'pożizzjoni aktar avvanzata f'nofs il-grawnd biex jassisti l-gowls. Il-pożizzjoni ta' midfilder offensiv hija waħda influwenti u tirrikjedi plejer li jħaddan abilitajiet tekniċi, fil-passaġġi, fl-ixuttjar, fil-ġiri u fid-dribbling.

Terminoloġija tal-futbol
Moska

Moska hi l-belt kapitali ta' Russja. Il-belt għandha popolazzjoni ta' 12,500,123 ruħ (sal-2018).

Bliet kapitali fl-Ewropa
Bliet tar-Russja
Tokjo

Tokjo, magħrufa wkoll bħala Tokyo, hija l-belt kapitali tal-Ġappun.

Ġappun
Bliet kapitali fl-Asja
Ġappun

Il-Ġappun (Ġappuniż:日本 Nippon jew Nihon; formalment 日本国  jew Nihon-koku, litteralment "[l-i]Stat tal-Ġappun") huwa pajjiż fl-Asja tal-Lvant. Huwa jinsab fl-Oċean Paċifiku, fil-Lvant tal-Baħar tal-Ġappun, iċ-Ċina, il-Korea ta' Fuq, il-Korea t'Isfel u r-Russja, il-pajjiż jiġġebbed mill-Baħar ta' Okhotsk fit-Tramuntana sal-Baħar taċ-Ċina tal-Lvant u t-Tajwan fin-Nofsinhar. Il-karattri li jiffurmaw l-isem tal-Ġappun jfisser "l-oriġini tax-xemx", minħabba li l-Ġappun huwa ħafna drabi riferut bħala l-"Art tax-xemx tielgħa".  Il-Ġappun huwa arċipelagu ta' 6,852 gżejjer. L-akbar erba' gżejjer huma Honshu, Hokkaido, Kyushu, u Shikoku, li flimkien jikkostitwixxu madwar sebgħa u disgħin fil-mija tal-art Ġappuniża. Il-Ġappun għandu l-għaxar l-akbar popolazzjoni tad-dinja, b'aktar minn 126 miljun persuna. Il-belt kapitali tal-Ġappun hija Tokjo li hija l-akbar żona metropolitana fid-dinja, b'aktar minn 30 miljun residenti.

Noti

Referenzi 

 
Pajjiżi gżejjer
Nickelodeon

Nickelodeon huwa stazzjon tat-tfal madwar id-dinja.

Madwar id dinja 
Din ija lista' ta' verżjonijiet ta' Nickelodeon madwar id-dinja.

Amerka 
Nickelodeon (Amerika)
Nickelodeon (Kanada)
Nickelodeon (Amerka tisfel)

Ewropa 
 Nickelodeon Ingilterra
 Nickelodeon Spanja
 Nickelodeon Franza
 Nickelodeon Italja
 Nickelodeon Ġermanja
 Nickelodeon Ewropa
 Nickelodeon Nordika
 Nickelodeon Olandja
 Nickelodeon Polonja
 Nickelodeon Iżrael
 Nickelodeon Turkija

Ażja u Awstralja 
 Nickelodeon Ażja
 Nickelodeon Indja
 Nickelodeon Korea
 Nickelodeon Awstralja
 Nickelodeon New Zealand

Oħrajn 
 Nickelodean (Pajjiżi tal-Arab)
 Nickelodeon (Pajjiżi tal-Afrika)

Ħoloq estreni 
 Website tal-Nickelodeon
Televiżjoni
Nickelodeon (Amerika)

Nickelodeon tal-Amerka ijja il-lewwel verżjoni ta' Nickelodeon. Nickelodeon tal-amerka oriġinalment fetaħ bhala Pinwheel minn 1977-1979. L'owner tan-Nickelodeon huma MTV tal-Viacom. Nickelodeon ixandar ghaffarijiet tat-tfal zgħar, Tfal u Żagħżagh. Naqra programmi famużi tan-nickelodeon huma SpongeBob SquarePants, Dora the Explorer, u Avatar: The Last Airbender.

Ħoloq estreni 
 Website uffiċjali

Televiżjoni
Hebe Camargo

Hebe Maria Camargo (Taubaté, 8 ta’ Marzu 1929 - São Paulo, 29 ta' Settembru 2012) hi attriċi, preżentatriċi u kantanta Brażiljana.

Diskografija 

 Hebe e Vocês (1959)
 Festa de Ritmos (1961)
 Hebe Camargo (1966)
 Maiores Sucessos (1995)
 Pra Você (1998)
 Como É Grande o Meu Amor Por Vocês (2001)
 As Mais Gostosas Da Hebe (2007)
 Hebe Mulher (2010)

Unuri 

 1990 — "O rosto de São Paulo"
 1994 — "Cidadã Paulistana" da Câmara Municipal
 2002 — "Tributo de Portugall"
 2007 — "Prêmio especial" do Prêmio Contigo!
 2009 — "Título de Professor Honoris Causa" por Universidade FIAM-FAAM
 2010 — " Prêmio LIDE 2010" do Comitê Executivo do Grupo de Líderes Empresariais
 2010 — "Troféu Mario Lago de 2010" no Domingão do Faustão
 2010 — Prêmio da Junta Diretiva de 2010 da Academia Latina da Gravação
 2010 — Prêmio Faz Diferença -Categoria Revista da TV 2011
 2012 — O Maior Brasileiro de Todos os Tempos (56°)
 Troféu Imprensa: 1963, 1964, 1965, 1967, 1968, 1969, 1972, 1973, 1987, 1988, 1990, 1991, 1992, 1993, 1994, 1995, 1996, 1999, 2000, 2002, 2003, 2005, 2007, 2008 u 2009)
 Troféu Internet como melhor apresentadora de televisão: 2001, 2002, 2003, 2005, 2007, 2008 u 2009}
 "Melhor entrevista" da Associação Paulista dos Críticos de Artes
 "Melhor apresentadora de programa de auditório" da Academia Brasileira de Letras

Referenzi

Ħoloq esterni 
 Sit uffiċjali 
 Hebe Camargo fuq Internet Movie Database

Nies ħajjin
Twieldu fl-1929
Mietu fl-2012
Kantanti Brażiljani
Atturi Brażiljani
Personalitajiet televiżivi Brażiljani
Boomerang TV

Boomerang huwa stazzjon mil-Cartoon Network li ixandar Kartoons iktar antiki.

Amerika
Boomerang TV (Stati Uniti)
Boomerang TV (Amerika T'isfel)

Ewropa
Boomerang TV (Ċentru tal-ilvant tal-Ewropa)
Boomerang TV (Nordika)
Boomerang TV (Ingilterra)
Boomerang TV (Franza)
Boomerang TV (Italja)
Boomerang TV (Spanja)
Boomerang TV (Ġermanja)

Ażja
Boomerang TV (Ażja tax-Xlokk)
Boomerang TV (Awstralia)

Televiżjoni
Andrei Agius

Andrei Agius (twieled fit-8 ta' Awwissu 1986) huwa plejer tal-futbol Malti li jilgħab bħala difensur ċentrali mat-tim ta' Hibernians u lagħab iktar minn mitt logħba mat-tim nazzjonali Malti.

Ħoloq esterni 
 

Nies ħajjin
Twieldu fl-1986
Futbolers Maltin
Plejers tal-Premier League Malti
Trattat ta' Adeżjoni 2003

It-Trattat ta' Adeżjoni 2003 (magħruf ukoll bħala t-Trattat ta' Ateni) kien qbil iffirmat ġewwa Ateni nhar is-16 ta' April, 2003, bejn il-ħmistax-il membru tal-Unjoni Ewropea u għaxar pajjiżi, li kienu, Ċipru, l-Estonja, il-Latvja, il-Litwanja, Malta, il-Polonja, ir-Repubblika Ċeka, is-Slovenja, is-Slovakkja u l-Ungerija, li wassal għall-adeżjoni tagħhom fl-Unjoni Ewropea.

Wara l-iffirmar tat-trattat, dan daħal fis-seħħ fl-1 ta' Mejju tal-2004, il-ġurnata tat-tkabbir tal-Unjoni Ewropea.

L-UE tikkonsisti minn numru kbir ta' strutturi legali li jibnu fuq xulxin; hi b'hekk definita minn trattati internazzjonali suċċessivi. It-Trattat ta' Adeżjoni tal-2003 immodifika:
it-Trattat ta' Ruma (li stabilixxa l-Komunità Ekonomika Ewropea)
it-Trattat ta' Ruma (li stabilixxa l-Komunità tal-Enerġija Atomika Ewropea)
it-Trattat ta' Maastricht (li stabilixxa l-Unjoni Ewropea)
kif ukoll atti oħrajn li flimkien jifformaw il-qafas legali attwali tal-Unjoni Ewropea.

Tibdil jinkludi fil-mod kif il-votazzjoni b'maġġoranza kwalifikata hi mmexxiha fil-Kunsill tal-Unjoni Ewropea.

L-isem sħiħ tat-Trattat bil-Malti hu:

Ħoloq esterni
Trattat ta' Adeżjoni 2003
Verżjoni konsolidata tat-Trattati wara t-Trattat ta' Adeżjoni
Taqsima minn Orgalime li jinkludi l-piż tal-votazzjoni wara t-Trattat ta' Adeżjoni

Adeżjoni 2003
Lingwa Sqallija

L-Isqalli (sicilianu, jew lingua siciliana) hi lingwa Rumanza mitkellma minn madwar 5 miljun ruħ fi Sqallija, il-Kalabrja, Salentu (Pulja meridionali), Ċilentu (Kampania meridionali), u minn total ta' 10 miljun madwar id-dinja (diàspora: USA, ir-Renju Unit, l-Awstralja, il-Kanada, l-Arġentina, Franza, il-Belġju).

Numri

Ġranet tal-ġimgħa

Konverżazzjoni 

Sqallija
Sqallija
Sqallija
Monzón

Il-Monzón hija lokalità ta' Spanja. Il-belt għandha popolazzjoni ta' 17,115 persuna (sa l-2010).
Spanja
Bliet ta' Spanja
Stokkolma

Stokkolma hi l-belt kapitali tal-Iżvezja u l-akbar belt tal-Fennoskandja.  Stokkolma hija l-aktar belt popolata fl-Iżvezja, b'popolazzjoni ta' 871,952 fil-muniċipju (2010), 1,372,565 fiż-żona urbana (2010), u 2,119,760 fiż-żona metropolitana (2010). Skont l-istatistika tal-2010, fiż-żona metropolitana ta' Stokkolma joqogħdu madwar 22% tal-popolazzjoni tal-Iżvezja.

Referenzi

Ħoloq esterni 

 

Bliet tal-Iżvezja
Bliet kapitali fl-Ewropa
Ħelsinki

Ħelsinki hija l-belt kapitali u l-akbar belt tal-Finlandja. Qiegħda fir-reġjun ta' Uusimaa, li jinsab fin-nofsinhar tal-Finlandja, fuq il-kosta tal-Golf tal-Finlandja, fergħa tal-Baħar Baltiku. Ħelsinki għandha popolazzjoni ta' 605,523 (28 ta' Frar 2013), popolazzjoni urbana ta' 1,159,211 (31 ta' Diċembru 2011) u popolazzjoni metropolitana ta' 1,361,506 li jagħmluha l-muniċipju u żona urbana l-aktar popolata fil-Finlandja. Ħelsinki tinsab xi 80 kilometru (50 mi) mit-tramuntana ta' Tallinn, l-Estonja, 400 kilometru (250 mi) fil-lvant ta' Stokkolma, l-Iżvezja, u 300 kilometru (190 mi) fil-punent ta' San Pietruburgu, r-Russja. Ħelsinki għandha konnessjonijiet storiċi ma' dawn it-tliet ibliet.

Referenzi

Ħoloq esterni 

 Sit uffiċjali

Bliet kapitali fl-Ewropa
Bliet tal-Finlandja
Vilnius

Vilnius (/ˈvɪlniəs/ VIL-nee-əs, bil-Litwan: [ˈvʲɪlʲnʲʊs]) hija l-belt kapitali u l-ikbar belt tal-Litwanja, b'popolazzjoni ta' 592,389 ruħ (fl-2022). Il-popolazzjoni taż-żona urbana funzjonali ta' Vilnius, li hija estiża lil hinn mil-limiti tal-belt, hija ta' madwar 706,832 ruħ (fl-2019), filwaqt li skont il-fond tas-saħħa territorjali ta' Vilnius, f'Ottubru 2020 kien hemm 732,421 abitant permanenti fil-belt ta' Vilnius u fil-muniċipalitajiet distrettwali ta' Vilnius f'daqqa. Vilnius tinsab fix-Xlokk tal-Litwanja u hija t-tieni l-ikbar belt fl-Istati Baltiċi. Hija s-sede tal-gvern nazzjonali tal-Litwanja u tal-Muniċipalità Distrettwali ta' Vilnius.

Vilnius hija kklassifikata bħala belt globali Gamma skont l-istudji GaWC, u hija magħrufa għall-arkitettura tagħha fiċ-ċentru storiku, li ġie ddikjarat bħala Sit ta' Wirt Dinji tal-UNESCO fl-1994. Qabel it-Tieni Gwerra Dinjija, Vilnius kienet waħda mill-ikbar ċentri tal-Lhud fl-Ewropa. L-influwenza Lhudija tagħha wasslet għal-laqam "il-Ġerusalemm tal-Litwanja". Napuljun sejħilha "l-Ġerusalemm tat-Tramuntana" meta għadda mill-belt fl-1812. Fl-2009, Vilnius kienet Kapitali Ewropea tal-Kultura, flimkien ma' Linz, fl-Awstrija. Fl-2021, Vilnius ġiet elenkata fost l-aqwa 25 Belt Globali tal-Futur ta' fDi – jiġifieri waħda mill-iżjed bliet b'perspettiva futura u bl-ikbar potenzjali fid-Dinja.

Sit ta' Wirt Dinji 
Iċ-Ċentru Storiku ta' Vilnius ġie ddeżinjat bħala Sit ta' Wirt Dinji fl-1994.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

Ħoloq esterni 

 www.vilnius.lt
 Storja ta' Vilnius

Bliet kapitali fl-Ewropa
Siti ta' Wirt Dinji
Bliet Ewropej
Kristadelfjani

Il-Kristadelfjani huma moviment reliġjuż Kristjan li żviluppa fir-Renju Unit u l-Amerika ta' Fuq matul is-seklu 19.

Duttrini 

 Il-Bibbja hi ispirata minn Alla.
 Hemm Alla wieħed.
 Huma tal-fehma li x-xjaten kollha huma sempliċiment mard fiżiku.

Referenzi

Ħoloq websajt 
 Christadelphia
 Verità għal Malta
Denominazzjonijiet Protestanti
Riga

Riga (/ˈriːɡə/; bil-Latvjan: Rīga [ˈriːɡa], bil-Livonjan: Rīgõ; bir-Russu: Рига) hija l-belt kapitali tal-Latvja u għandha popolazzjoni ta' 614,618 abitant (fl-2021), jiġifieri terz tal-popolazzjoni tal-Latvja. Peress li hija ferm ikbar minn bliet oħra tal-Latvja, Riga hija l-belt ewlenija tal-pajjiż kif ukoll l-ikbar belt fit-tliet Stati Baltiċi, u tilqa' fi ħdanha għaxra fil-mija tal-popolazzjoni kkombinata tat-tliet Stati Baltiċi f'daqqa. Il-belt tinsab mal-Golf ta' Riga fil-bokka tax-xmara Daugava fejn tiltaqa' mal-Baħar Baltiku. It-territorju ta' Riga jkopri erja ta' 307.17 km2 u jinsab bejn metru u għaxar metri 'l fuq mil-livell tal-baħar, fuq pjanura ċatta u ramlija.

Riga ġiet stabbilita fl-1201 u hija eks membru tal-Lega Anseatika. Iċ-ċentru storiku ta' Riga huwa Sit ta' Wirt Dinji tal-UNESCO, u huwa magħruf għall-arkitettura tiegħu bi stil tal-Art Nouveau/Jugendstil u għall-arkitettura tal-injam tas-seklu 19. Riga kienet Kapitali Ewropea tal-Kultura fl-2014, flimkien ma' Umeå fl-Iżvezja. Riga ospitat is-Summit tan-NATO fl-2006, il-Festival tal-Eurovision tal-2003, il-Kampjonat tal-Ice Hockey tal-Irġiel tal-IIHF tal-2006, il-Kampjonat Dinji tal-Curling tan-Nisa tal-2013 u l-Kampjonat Dinji tal-Ice Hockey tal-IIHF tal-2021. Tospita wkoll l-uffiċċju tal-Unjoni Ewropea għar-Regolaturi Ewropej għall-Komunikazzjoni Elettronika (BEREC). Fl-2017, ġiet imsemmija bħala r-Reġjun Ewropew tal-Gastronomija.

Fl-2016, Riga laqgħet iżjed minn 1.4 miljun viżitatur. Il-belt hija moqdija mill-Ajruport Internazzjonali ta' Riga, l-ikbar ajruport fl-Istati Baltiċi u l-iktar wieħed traffikuż. Riga hija membru tal-Bliet bl-Ewro, tal-Unjoni tal-Bliet Baltiċi (UBC) u tal-Unjoni tal-Bliet Kapitali tal-Unjoni Ewropea (UCEU).

Sit ta' Wirt Dinji 
Iċ-Ċentru Storiku ta' Riga ġie ddeżinjat bħala Sit ta' Wirt Dinji tal-UNESCO fl-1997.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; u l-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ".

Ħoloq esterni 
 www.riga.lv

Referenzi 
Bliet kapitali fl-Ewropa
Bliet Ewropej
Siti ta' Wirt Dinji
Oslo

Oslo hi l-belt kapitali ta' Norveġja, minn 1048 l-kapitali ta' Norveġja. Il-belt għandha popolazzjoni ta' 586 800 persuna (sa l-2010), u l-metropoli tgħodd madwar 1 403 268.

Ħoloq esterni 
 www.oslo.kommune.no

Oslo
Bliet kapitali fl-Ewropa
Kopenħagen

Copenhagen hi l-belt kapitali tad-Danimarka u ilha l-belt kapitali tal-pajjiż mill-1167. Il-belt għandha popolazzjoni ta’ 530,902 persuna (sal-2010), u ż-żona metropolitana għandha popolazzjoni ta’ madwar 1,899,427 ruħ.

Ħoloq esterni 
 www.kk.dk/english.aspx

Kopenħagen
Bliet kapitali fl-Ewropa
Thea Garrett

Thea Garrett (twieldet fil-15 ta' Marzu 1992) hija kantanta Maltija li ħadet sehem fil-Festival tal-Eurovision 2010 ġewwa Oslo.

Bijografija 

Imwielda fil-15 ta Marzu tal-1992 ġewwa Ħal Tarexin. Thea ilha ssegwi l-istudju fuq it-teknika u l-interpretazzjoni tal-vuċi taħt id-direzzjoni tas-soprana Gillian Zammit. Waqt li kienet qed tesebixxi oratorju fil-Knisja Anglikana ġewwa l-Belt Valletta, hi kienet akkumpanjata min-North West Choir minn ġewwa r-Renju Unit. Għal għaxar snin hi studjat it-teatru mużikali fil-Masquerade Theatre School fejn ħadet sehem f'The King and I u Beyond the Barriquades ġewwa t-Teatru Manoel, fil-Belt Valletta. Thea kisbet ukoll kwalifiki mit-Trinity Guildhall College fit-Teatru Mużikali, fit-Teknika tal-Vuċi u fid-Drama.

Għal żewġ sjuf konsekuttivi, Thea kellha ġimgħa workshop f'Londra, f'Sylvia Young Theatre School. Barra minn hekk, ġiet magħżulha sabiex tkun il-vokalista sekondarja ġewwa l-West End għal Paco Peña, kantant rinomat Spanjol. Thea ħadet sehem ukoll fil-festival British Voice of Tomorrow fejn minn fost mijiet ta' esebituri Brittaniċi, hi spiċċat fost l-aħħar tletin kontestant.

Lejn l-aħħar tal-2009, Thea kantant flimkien mal-kantant famuż Taljan, Gigi D'Alessio fil-ftuħ tat-tour mondjali tiegħu f'Ruma u aktar tard ukoll ġewwa Milan, fejn din id-darba Gigi akkumpanja lil Thea fuq il-pjanu. Attwalment hi hija membru tal-grupp gospel "Enkor" fejn tkanta wkoll bħala solista.

Eurovision 2010 

Nhar l-20 ta' Frar 2010, Thea Garrett rebħet id-dritt li ġġorr il-bandiera Maltija fil-Festival tal-Eurovision 2010 bil-kanzunetta "My Dream", komposta minn Jason Cassar (li kkompona wkoll il-kanzunetta "The One That I Love" ta' Chiara fl-1998) u b'lirika ta' Sunny Aquilina. Ġewwa Oslo, Thea kantant fil-ħdax-il post mill-ewwel semifinali li saret fil-25 ta' Mejju 2010, ġewwa Oslo, in-Norveġja. Madanakollu, hi naqset li tagħmilha sal-finali fejn ikklassifikat fit-tnax-il post, b'distakk minimu ta' seba' punti mill-aħħar post disponibbli.

Referenzi 

Twieldu fl-1992
Nies ħajjin
Kontestanti fil-Festival tal-Eurovision
Kantanti Maltin
Tallinn

Tallinn (/ˈtɑːlɪn, ˈtælɪn/; pronunzja bl-Estonjan: [ˈtɑlʲːinː]) hija l-belt kapitali  u l-iżjed belt popolata tal-Estonja. Tinsab qrib bajja fit-Tramuntana tal-pajjiż, max-xatt tal-Golf tal-Finlandja tal-Baħar Baltiku. Tallinn għandha popolazzjoni ta' 438,341 (fl-2021) u amministrattivament tagħmel mal-kontea jew maakond ta' Harju. Tallinn hija ċ-ċentru finanzjarju, industrijali u kulturali ewlieni tal-Estonja. Tinsab 187 kilometru fil-Majjistral tat-tieni l-ikbar belt tal-pajjiż,  Tartu, madankollu tinsab biss 80 kilometru fin-Nofsinhar tal-belt kapitali tal-Finlandja, Helsinki, kif ukoll 320 kilometru fil-Punent ta' San Pietruburgu, ir-Russja, 300 kilometru fit-Tramuntana tal-belt kapitali tal-Latvja, Riga, u 380 kilometru fil-Lvant tal-belt kapitali tal-Iżvezja, Stokkolma. Mis-seklu 13 sal-ewwel nofs tas-seklu 20, Tallinn kienet magħrufa fil-biċċa l-kbira tad-dinja b'diversi varjanti tal-isem storiku tagħha Reval.

Tallinn ingħatat drittijiet ta' belt minn Lübeck fl-1248, madankollu l-iżjed evidenza bikrija ta' insedjament uman fiż-żona tmur lura kważi 5,000 sena. L-ewwel dikjarazzjoni ta' sjieda li qatt ġiet irreġistrata saret mid-Danimarka wara attakk li rnexxa fl-1219 taħt it-tmexxija tar-Re Valdemar II, segwit minn perjodu ta' diversi mexxejja Skandinavi u Tewtoniċi. Minħabba l-pożizzjoni strateġika tagħha qrib il-baħar, il-port Medjevali ta' Tallinn sar ċentru kummerċjali sinifikanti, speċjalment fis-sekli 14-16, meta l-importanza tal-belt kibret bħala l-iżjed belt fit-Tramuntana li kienet membru tal-Lega Anseatika. Iċ-ċentru storiku ta' Tallinn, magħruf bħala Vanalinn, huwa wieħed mill-iktar ippreservati sew fl-Ewropa u sar Sit ta' Wirt Dinji tal-UNESCO fl-1997.

Tallinn għandha l-ogħla għadd ta' negozji emerġenti għal kull persuna fost il-pajjiżi Ewropej u huwa l-post fejn twieldu bosta kumpaniji internazzjonali tat-teknoloġija avvanzata, fosthom Skype u Wise. Il-belt tospita l-kwartieri ġenerali tal-aġenzija tat-teknoloġija informatika tal-Unjoni Ewropea, kif ukoll taċ-Ċentru ta' Eċċellenza tad-Difiża Ċibernetika tan-NATO. Fl-2007, Tallinn ġiet elenkata fost l-ewwel għaxar pajjiżi diġitali fid-dinja.

Siti ta' Wirt Dinji 
Iċ-Ċentru Storiku ta' Tallinn ġie ddeżinjat bħala Sit ta' Wirt Dinji tal-UNESCO fl-1997.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

Referenzi

Ħoloq esterni 

 

Bliet kapitali fl-Ewropa
Siti ta' Wirt Dinji
Bliet Ewropej
Tórshavn

Tórshavn hi l-belt kapitali ta' Gżejjer Faroe, mil-1048. Il-belt għandha popolazzjoni ta' 13,000 persuna (sa l-2010), u l-metropoli tgħodd madwar 20,000.

Ħoloq esterni 

 

 
Bliet kapitali fl-Ewropa
Nunzjatura Appostolika

In-Nunzjatura Appostolika hija l-ogħla awtortità diplomatika mibgħuta mis-Santa Sede, u hi ekwivalenti għal ambaxxata.

Missjoni u ħidma

Il-kap tan-Nunzjatura Appostolika hu msejjaħ Nunzju Appostoliku. Dan hu titlu kemm diplomatiku kif ukoll ekkleżjastiku, li ġej mil-Latin "nuntius", li tfisser "messaġġier". Għalhekk, in-Nunzju Papali (jew b'mod uffiċjali, in-Nunzju Appostoliku) hu r-rappreżentant tas-Santa Sede għall-pajjiż fejn jiġi mibgħut, fejn igawdi mid-drittijiet kollha ta' ambaxxatur, kif ukoll mit-titlu ta' Arċisqof titulari.

Barra minn hekk, in-Nunzju jservi ta' għaqda bejn is-Santa Sede u d-djoċesi tal-post. Barra minn hekk, jagħmel xogħol ta' superviżjoni fuq l-episkopat djoċesan, li normalment jinġabar f'konferenza episkopali, ppreseduta mill-ogħla (arċ)isqof tan-nazzjon.

Rapreżentanzi

Santa Sede
Diplomazija
Ajruport Dong Hoi

L-Ajruport Dong Hoi huwa ajruport li jinsab fil-komun ta' Loc Ninh, 6 kilometri 'l bogħod mill-belt ta' Dong Hoi, kapitali tal-provinċja ta' Quang Binh, fil-Vjetnam. Il-faċilità tkopri 173 ettaru, fuq żona ramlija, mal-kosta tal-Baħar taċ-Ċina t'Isfel. Il-pista tilħaq qrib ix-xtajta u hi kważi paralleli għall-Awstrostada Nazzjonali 1A. Il-pista tal-inżul ġiet mibnija mill-kolonjalisti Franċiżi fis-snin tletin sabiex isservi għall-Ewwel Gwerra Indoċiniża u ġiet imtejba mill-Vjetnam ta' Fuq bħala bażi tal-ajru għall-Gwerra tal-Vjetnam.

Fit-30 ta' Awwissu 2004, bdiet ir-rinnovazzjoni (jew aħjar ir-rikostruzzjoni) ta' dan l-ajruport u ġiet skedata li tintemm fl-2006. Kien f'Mejju tal-2008 li dan ġie inawgurat. Fit-18 ta' Mejju, 2008, l-ajruport infetaħ uffiċjalment bl-ewwel titjira kummerċjali mill-Ajruport Internazzjonali ta' Noi Bai, f'Ħanoj. Sal-2008, dan huwa wieħed mit-tliet ajruporti kummerċjali f'Bac Trung Bo, l-oħrajn ikunu l-Ajruport Internazzjonali ta' Phu Bai (90 mil fin-Nofsinhar tal-Ajruport Dong Hoi) u l-Ajruport Vinh (97 mil fit-Tramuntana tal-Ajruport Dong Hoi).

Linji tal-ajru u destinazzjonijiet 

L-ajruport iservi lill-belt ta' Dong Hoi. Dan iservi sabiex iwassal lit-turisti lejn il-bajjiet li jinsabu f'Dong Hoi kif ukoll lejn il-Park Nazzjonali ta' Phong Nha-Ke Bang. Sa Diċembru 2009, il-Vietnam Airlines kienu qed jagħmlu titjiriet mingħajr waqfien, fejn rabtu dan l-ajruport mal-Ajruport Internazzjonali ta' Noi Boi u l-Ajruport Internazzjonali ta' Tan Son Nhat.

L-iskeda tat-titjiriet hija din segwenti:

Nota:
 Il-ħin muri huwa GMT+7.
 It-titjiriet isiru kull nhar ta' Tlieta, Ħamis u Ħadd.
 L-ajruplan għal dawn it-titjiriet huwa Fokker 70.

Referenzi 

Provinċja ta' Quang Binh
Dong Hoi
Ajruport Internazzjonali ta' Tan Son Nhat

L-Ajruport Internazzjonali ta' Tan Son Nhat (Sân bay quốc tế Tân Sơn Nhất, Tan Son Nhat International Airport) huwa l-ikbar ajruport internazzjonali fil-Vjetnam fuq bażi tal-kobor tiegħu (800 ettaru, ikkumparat mas-650 ettaru tal-Ajruport Internazzjonali ta' Noi Bai u l-Ajruport Internazzjonali ta' Da Nang). Fih iżomm madwar 15 sa 17-il miljun passiġġier kull sena, ikkomparat mal-kapaċità tal-ajruport ta' Noi Bai (8 miljun) u ta' Da Nang (2 miljuni).

Referenzi

Ħoloq esterni 

 Sit uffiċjali

Ho Chi Minh (belt)
Tan Son Nhat
Minsk

Minsk hija l-belt kapitali u l-ikbar belt fil-Bjelorussja, li tinsab fix-xmajjar Śvísłač u Niamiha. Minsk hija wkoll l-kwartieri ġenerali tal-Commonwealth tal-Istati Indipendenti (KSI). Bħala l-kapitali nazzjonali, Minsk għandha status amministrattiv speċjali fil-Bjelorussja u hi wkoll ċ-ċentru amministrattiv tal-voblast ta' Minsk (provinċja) u tar-rajon (distrett). Il-belt għandha popolazzjoni ta' 1,830,700 persuna (sal-2009), u l-metropoli tgħodd madwar 3,000,000.

Ħoloq esterni 

 www.minsk.gov

Belarussja
Bliet kapitali fl-Ewropa
Kiev

Kiev hija l-belt kapitali u l-ikbar belt fl-Ukrajna, li tinsab fil-parti ċentrali tat-Tramuntana tal-pajjiż fuq ix-Xmara Dnieper. Il-belt għandha popolazzjoni ta' 2,900,920 ruħ (sal-2015).

Għal-Lvant tal-Ewropa, Kiev hija ċentru industrijali, xjentifiku, edukazzjonali u kulturali importanti. Fiha jinstabu numru ta' industriji teknoloġiċi, istituzzjonijiet ta' edukazzjoni għolja u punti ta' riferimenti storiċi famużi mad-dinja. Il-belt għandha infrastruttura estensiva u sistema ta' trasport pubbliku żviluppata għall-aħħar, li tinkludi l-Metrò ta' Kiev.

Ħoloq esterni 

 www.kmv.gov.ua

Bliet tal-Ukrajna
Bliet kapitali fl-Ewropa
Ho Chi Minh (belt)

Ho Chi Minh belt hija l-belt u l-ikbar belt fl-Vjetnam, li tinsab fil-parti ċentrali tat-Dong Nam Bo tal-pajjiż fuq ix-Xmara Saigon. Il-belt għandha popolazzjoni ta' 7,123,340 persuna (sal-2009).

Ho Chi Minh belt hija ċentru industrijali, xjentifiku, edukazzjonali u kulturali importanti. Fiha jinstabu numru ta' industriji teknoloġiji, istituzzjonijiet ta' edukazzjoni għolja u punti ta' riferimenti storiċi famużi madwar id-dinja. Il-belt għandha infrastruttura estensiva u sistema ta' trasport pubbliku żviluppata għall-aħħar, li tinkludi l-Ho Chi Minh belt Metro, Ajruport Internazzjonali ta' Tan Son Nhat.

Ho Chi Minh (belt)
Saigon
Dong Hoi

Dong Hoi hija l-belt kapitali tal-provinċja ta' Quảng Bình, fil-kosta ċentrali fit-Tramuntana tal-Vjetnam. Il-belt għandha popolazzjoni ta' 103,005 ruħ (2005) f'żona ta' 155.54 km² (60 mil kwadru). Din il-belt hija servuta mill-iStazzjon Ferrovjarju ta' Dong Hoi, mill-Awtostrada Nazzjonali 1A u l-Ajruport Dong Hoi.

Din il-belt tinsab madwar 500 km (310 mi) fin-Nofsinhar ta' Hà Nội, 260 km (160 mi) fit-Tramuntana ta' Đà Nẵng, 1,200 km (750 mi) fit-Tramuntana ta' Hồ Chí Minh. Dong Hoi hija l-kofini tad-distrett ta' Quang Ninh fuq il-Punent u n-Nofsinhar, tal-Baħar taċ-Ċina t'Isfel fuq il-Lvant, u d-distrett ta' Bo Trach fit-Tramuntana.

Amministrazzjoni 

Dong Hoi hija diviża f'16-il sottodiviżjoni, 10 kwartieri (phường) u 6 komuni rurali (xã).

Ħoloq esterni 

 Sit uffiċjali tal-uffiċċju tal-belt ta' Đồng Hới

Provinċja ta' Quang Binh
Bliet tal-Vjetnam
Theofanis Gekas

Theofanis Gekas (bil-Grieg: Θεοφάνης Γκέκας; Larissa, 23 ta' Mejju 1980) huwa futboler Grieg li jilgħab bħala attakkant mal-klabb Tork ta' Akhisar Belediyespor.

Karriera

Klabb 

Beda l-karriera tiegħu mal-Panathinaikos fejn f'41 logħba skorja 23 gowl. Mir-rebbiegħa tal-2006, it-tim Ġermaniż ta' Bochum beda juri interess fil-plejer, imma l-prezz tal-plejer għalihom kien wisq għoli u għażlu li jieħduh b'self għal sena għal somma ta' 300,000 ewro bl-għażla li jixtruh b'mod definittiv fl-aħħar tas-sena għal 700,000 ewro. Ma' Bochum skorja 20 gowl fl-istaġun 2006–07, l-aqwa skorer fil-Bundesliga.

F'April tal-2007 ġie akwistat minn Bayer Leverkusen għal 4 miljun ewro. Il-bidu tal-istaġun 2007–08 kien wieħed tajjeb, imma bil-mod il-mod spiċċa fil-marġini tat-tim immexxi mill-kowċ Michael Skibbe, li bdieh ħafna drabi mill-bank. Il-perjodu barra ta' Dmitri Bulykin, sarraf f'aktar spazju mal-ewwel ħdax għal Gekas u wasal biex skorja numru ta' gowls importanti fosthom dak li ta post lil Bayer Leverkusen fil-kwarti tal-finali tat-Tazza UEFA.

Nhar it-2 ta' Frar, 2009, ġie imsellef lit-tim ta' Tony Adams, Portsmouth, li ftit wara ġie mkeċċi minn xogħlu u postu ħadu Paul Hart. Ftit li xejn kien involut fil-logħob, fejn kellu jistenna xahrejn sabiex jilgħab l-ewwel partita tiegħu mal-klabb Ingliż.

Wara li skada l-perjodu tiegħu ma' Portsmouth, ir-ritorn lura lejn Bayern għall-istaġun 2009–10 ftit li xejn kien sodisfaċenti fejn niżel biss fil-grawnd sitt darbiet mingħajr ma jsib ix-xibka. Kien għal dawn ir-raġunijiet li fis-17 ta' Diċembru, 2009, ingħaqad b'self ma' Hertha Berlin sa tmiem l-istaġun.

F'Mejju tal-2010 iffirma kuntratt ta' sentejn mal-Eintracht Frankfurt.

Internazzjonali 

Theofanis Gekas iddebutta mat-tim nazzjonali Grieg fl-2005 meta ġie magħżul mill-kowċ Otto Rehhagel, u pparteċipa fit-Tazza tal-Konfederazzjonijiet 2005 u fil-fażi ta' kwalifikazzjoni għall-Kampjonati Ewropej 2008, fejn skorja 5 gowls. Gekas sar figura regolari fi ħdan it-tim nazzjonali Grieg, fejn spiċċa bħala l-aqwa skorer taż-Żona Ewropea fil-fażi ta' kwalifikazzjoni għat-Tazza tad-Dinja 2010, b'10 gowls.

Ħoloq esterni 
  Artiklu fil-magażin sportiv Ġermaniż Kicker
 

Nies ħajjin
Twieldu fl-1980
Futbolers Griegi
Plejers ta' Larissa FC
Plejers ta' Panathinaikos
Plejers ta' VfL Bochum
Plejers ta' Bayer 04 Leverkusen
Plejers ta' Portsmouth FC
Plejers ta' Hertha BSC
Plejers ta' Eintracht Frankfurt
Plejers ta' Samsunspor
Plejers ta' Levante UD
Plejers ta' La Liga
Plejers tal-Premier League
Plejers tal-Fußball-Bundesliga
UTC+2

UTC+2 huwa żona tal-ħin li jidentifika ħin għal sagħtejn (2) 'il quddiem il-UTC.

Bħala l-ħin standard (matul is-sena kollha)

Ħin tal-Oblast ta' Kaliningrad 
 
 Oblast ta' Kaliningrad

Ħin tal-Afrika Ċentrali 

 
 
 
  
  (il-parti tal-Lvant)
 Kasai-Occidental, Kasai-Oriental, Katanga, Maniema, Nord-Kivu, Orientale, Sud-Kivu

Bħala l-ħin standard (Emisferu tat-Tramuntana matul ix-xitwa biss)

Ħin tal-Ewropa tal-Lvant (territorji li josservu r-regoli DST tal-Unjoni Ewropea) 

 
  (ħlief Tramuntana ta 'Ċipru)
 
  (inkluż il-Gżejjer Åland)
 
 
 
 
 
 
  (ħlief Krimea)

Territorji li josservu regoli DST oħra

Bħala l-ħin legali (Emisferu tat-Tramuntana matul is-sajf biss)

Ħin tas-sajf tal-Ewropa Ċentrali 
 
 
 
 
 
 
 
 
 
 
 
 
 
 
 
 
 
 
 
 
 
 , inklużi:
 Svalbard u Jan Mayen, Gżira Bouvet
 
 
 
 
 
  (minbarra l-Gżejjer Kanarji)

Ħin tas-sajf tal-Afrika tal-Punent

Bħala l-ħin legali (Emisferu tan-Nofsinhar is-sajf biss)

Ħoloq esterni 
  UTC+2

Żoni tal-ħin
Soccer City

Soccer City, magħruf preċedentament bħala FNB Stadium, huwa stadju li jinsab fiż-żona ta' Soweto f'Johannesburg, l-Afrika t'Isfel. Dan il-grawnd, li ġie inawgurat fl-1989, huwa wieħed mill-istadji prinċipali tal-federazzjoni tal-futbol Sud-Afrikana, b'91,141 post.

Kien f'dan il-post li sar l-ewwel diskors ta' Nelson Mandela f'Johannesburg wara l-ħelsien tiegħu mill-ħabs, u kif ukoll is-sit fejn sar il-funeral ta' Chris Hani.

Kostruzzjoni 

Il-grawnd ta' Soccer City għadda minn ristrutturazzjoni kbira minħabba t-Tazza tad-Dinja tal-Futbol 2010, li kienet se ssir fl-Afrika t'Isfel. Dan ingħata disinn ġdid, ispirat minn borma tipikament Afrikana. Barra minn hekk, il-kapaċità tal-istadju kibret minn 80,000 għal 91,141, biex sar l-ikbar stadju fil-kontinent Afrikan. Il-kostruzzjoni tkompla nhar il-21 ta' Ottubru 2009, u ġie mmarkat permezz ta' ċelebrazzjoni kbira fil-grawnd stess.

Dan huwa wieħed mill-għaxar stadji magħżula għal dan l-avveniment importanti, fejn fost il-ħafna partiti li se jospita, se jkun hemm il-partita inawgurali bejn l-Afrika t'Isfel u l-Messiku u l-finali tant mistennija tal-11 ta' Lulju 2010.

Tazza tad-Dinja 2010

Referenzi

Ħoloq esterni 

 Sit uffiċjali
 Dehra 360°

Grawnds tal-futbol fl-Afrika t'Isfel
Kaizer Chiefs FC
Ellis Park Stadium

Ellis Park Stadium, illum magħruf aktar bħala Coca-Cola Park minħabba l-isponsorizzazzjoni, huwa stadju li jinsab ġewwa Johannesburg, fl-Afrika t'Isfel. Mibni fl-1928, dawn huwa wieħed mill-ikbar stadji fl-Afrika t'Isfel. Dan l-impjant huwa l-aktar famuż minħabba li ġewwa fih ospita l-finali tar-rugby tal-1995, li rat lill-Afrika t'Isfel tegħleb lil New Zealand u ssir ċampjin mondjali.

Storja 

Il-bini ta' Ellis Park beda fl-1972 sabiex jospita l-logħbiet tat-tim tar-rugby ta' Golden Lions. Dan ġie msemmi wara JD Ellis, kunsillier ta' Johannesburg, li oriġinarjament kien proġett li jirreserva art ta' iktar minn ħames ettari. F'Ġunju 1928, il-grawnd kien lest għal partita ta' prova bejn l-Afrika t'Isfel u New Zealand. Bejn l-1947 u l-1957, l-iskop prinċipali tal-grawnd kien dak li jilqa' fih logħob tar-rugby u tal-krikit.

Fi tmiem is-snin sebgħin, l-impjant ġie modernizzat. L-istadju l-ġdid, inawgurat fl-1982, kellu jesa' 60,000 ruħ. Fl-1995, dan ospita numru ta' logħbiet mit-Tazza tad-Dinja tar-Rugby u kif ukoll il-finali mirbuħa mis-Sud-Afrikani fuq it-tim tal-All Blacks.

Fl-1999 saret partita ta' ħbiberija tal-futbol bejn tim magħżul ta' Afrikani u selezzjoni mondjali sabiex isellmu t-tluq ta' Nelson Mandela minn President tal-Afrika t'Isfel. Fil-11 ta' April, 2001, waħda mill-ikbar traġedji sportivi ħadet post f'Ellis Park meta 40 ruħ spiċċaw mejta fil-konfront bejn Orlando Pirates u Kaizer Chiefs.

Fl-2009, Ellis Park żamm fih il-finali tat-Tazza tal-Konfederazzjonijiet bejn l-Istati Uniti u l-Brażil. Huwa ġie magħżul fost għaxar impjanti sabiex fihom jintlagħbu l-logħbiet mit-Tazza tad-Dinja tal-Futbol 2010.

Tazza tad-Dinja 2010

Ħoloq esterni 
 
Sit uffiċjali
Dehra 360°

Grawnds tal-futbol fl-Afrika t'Isfel
Orlando Pirates